**Απαιτείται παλλαϊκή συστράτευση**

Ο κ. Σκυλακάκης παρά τις περί του αντιθέτου διακηρύξεις του Υπουργού Οικονομικών μίλησε ξεκάθαρα για ένα νέο μνημόνιο. Είναι βέβαιο πως από τη στιγμή που ο Υπουργός Οικονομικών υπέγραψε για πρωτογενή πλεονάσματα από του χρόνου και αφού ολόκληρο το μνημονιακό τόξο δεν μπορεί καν να φανταστεί τη ρήξη με την τρόικα, το 5ο μνημόνιο του κ. Μητσοτάκη είναι δεδομένο.

Παράλληλα βέβαια ο κ. Σκυλακάκης ξεκαθάρισε και ότι η ισχνή τωρινή οικονομική ενίσχυση των πληγέντων της κρίσης του κορωνοιού θα πληρωθεί αδρά πάλι από τους ίδιους τους πολίτες με μνημονιακή υπερφορολόγηση. Τίποτα απ’ όλα αυτά δεν ξαφνιάζει δυστυχώς το ΜέΡΑ25 που καιρό τώρα έχει προβλέψει τα όσα σκιαγραφεί τώρα ο Αναπληρωτής Υπουργός, για τον λόγο αυτό καλούμε τους πολίτες σε παλλαϊκή συστράτευση ώστε με ενότητα και αγώνα να αντικρούσουμε αυτή τη νέα σχεδιαζόμενη λαίλαπα.

**Σχόλιο Εκπροσώπου Τύπου ΜέΡΑ25 Μιχάλη Κριθαρίδη**